Libijo (ليبيا, "Libija") , ôficyjolniy do 2011: Wielgo Arabsko Libijsko Dżamahirijja Ludowo-Socyjalistyczno (الجماهيرية العربية الليبية الشعبية الإشتراكية العظمى, "Al-Jamāhīriyyah al-`Arabiyyah al-Lībiyyah aš-Šabiyyah al-Ištirākiyyah al-`Udhmā") – państwo we pōłnocnyj Africe, nad Strzōdziymnym Morzym (Zatoka Wielgo Syrta). Granica mo s Egiptym, Sudanym, Czadym, Niigrym, Algeryjōm a Tōnezyjōm. Dōminuje sam sunnicki islam, kery wyznowo 97% miyszkańcōw. Przez 90% kraju zajmujōm pustynije (Sahara, Pustynijo Libijsko) a pōłpusynije, na kerych idzie trefić ôazy. Niy ma sam stołych rzykōw. Libijo do 2011 bōła dżamahirijjōm, co ôznaczało republika socyjalistyczno, we keryj po prowdzie wuadza mioł Muammar al-Kadafi. Gospodarka je ôparto na wydobyciu ropy naftowyj, kero dostarczo ōng. 80% dochodu narodowygo. Je sam tyż indystryjo petrochymiczno a hutnictwo, nale kraj bezma cołko żywnośćmusi skiż braku własnygo bauerstwa importować.